(1608) [ 13 December 1598 ] Item dat selve jaer op den 13 .December is oock ghestorven dien grooten Leuiathan den Coninck van Spaengien naer dat hem de etter buylen te voren inden lichame op verscheyden plaetsen open gheborsten waren , wt dewelcke niet dan etter , bloet stinckende vuyle materie ende luysen in menichte wtvloeyden , soo datmen hem daer van niet reynigen conde , sulcx dat hy tot sijnen sone den Prince van Spaignien seyde : Siet Prince vvat is de grootheydt van deser Weerelt , siet dit ellendich lichaem , Merckt daer oft Godt dan te vergheefs , ende maer by ghevalle op onse stranden desen grooten Leviathan in dat Iaer heeft te bersten gheworpen , dat hem sijn bloet ende smeyr als etter wt sijn eyghen backhuys ouervloedich inde Zee gheloopen heeft Sijne 42 .tanden soudemen die t ’ onrecht moghen vergelijcken by die 42 .